Hósdagin 12. desember til mikudagin 18. desember fara vit at hava serligar jóladagar í skúlanum. Vanliga undirvísingin verður løgd niður hesar dagar. Ístaðin fara vit at takast við ymiskt øðrvísið og jólaligt. 6. fl. venur leik hesar dagar, meðan restin av barnaskúlanum verður deild í bólkar og hevur ymisk jólaverkstøð. Í framhaldsdeildini verður eisini skipað fyri útferðum og øðrum tiltøkum. Yvirlit yvir bólkar og skránna fyri dagarnar sæst við at trýsta á leinkjurnar niðanfyri: Hósdagin 19. desember verður framførsla fyri foreldrum og avvarandi hjá 1.-6. flokki kl. 17 í fimleikahøllini. Kl. 19 verður framførsla fyri foreldrum og avvarandi hjá 7.-10. flokki. Fríggjadagin 20. desember verður farið í kirkju. Nærri kunning um hesar dagarnar kemur seinni. Skúlabókasavnið skipar fyri jólakapping. Í ár er evnið jóladekoratión. Ger tína egnu, sermerktu jóladekoratión og lat hana inn á bókasavnið fríggjadagin 6. des. Hon kann gott vera eitt sindur øðrvísi, við ella uttan gran. Brúkið hugflogið. Vinnararnir fáa virðislønir. Bólkar: 1.-3. flokkur 4.-6. flokkur 7.-10. flokkur Gleða okkum at fáa vakrar, øðrvísi og spennandi jóladekoratiónir. Tit fáa dekoratiónirnar heim við fyri jól. Næmingarnir fáa í hesum døgum tekningarlepa til "Mína jólabók". Tey, sum vilja fáa bókina, skulu bara fylla seðilin út og lata flokslæraranum hann. Til ber at geva flokslæraranum reiðan pening ella at gjalda við korti inni á www. bfl. fo. Enn ber eisini til at tekna seg sum haldara til Strok. Skúlastýrið bjóðar til kjakfund um leiklutin hjá foreldraumboðum Ein av fyrstu uppgávunum hjá tí nýsetta skúlastýrinum er at gera meginreglur fyri samstarvið millum heim og skúla. Fuglafjarða skúli hevur í dag meginreglur galdandi á økinum, har felags foreldrafundir, foreldraviðtalur, heimasíða o. a. er ein náttúrligur partur. Foreldraumboðini eru eisini ein partur av samstarvinum í dag, men eigur tann leikluturin at broytast? Hesin spurningurin og aðrir eru ein partur av tí kjakinum, ið skúlastýrið arbeiðir við í løtuni. Skúlastýrið metir ikki at tey eru før fyri at svara hesum einsamøll, og vilja tí bjóða inn til ein kjakfund, har leikluturin hjá foreldraumboðunum verður umrøddur. Kjakfundurin verður í lærarastovuni á skúlanum mikudagin 13. nov kl. 19. Gott hevði verið at sæð fleiri av tykkum har. Allir næmingar, sum koyra við bussi í skúla, hava nú fingið busskort. Í hesum sambandi skulu vit boða frá, at næmingurin hevur ábyrgd av sínum korti. Um kortið av onkrari orsøk verður burtur, má næmingurin venda sær til skrivstovuna á skúlanum. Skúlin bíleggur so nýtt kort, og næmingurin má gjalda fyri kortið.